rejauldu/bengali-wikipedia huggingface dataset:
রাধিকা হার্জবার্গার (জন্ম নাম:জয়াকর; ১৯৩৮) একজন ভারতীয় লেখিকা, শিক্ষাবিদ এবং সংস্কৃত ও ভারতবিদ্যার পণ্ডিত। তিনি অন্ধ্র প্রদেশের চিত্তুর জেলার ঋষি ভ্যালি স্কুলে থাকেন এবং ঋষি ভ্যালি এডুকেশন সেন্টারের পরিচালক হিসেবে দায়িত্ব পালন করেন, এটি ১৯২০-এর দশকে জিদ্দু কৃষ্ণমূর্তি কর্তৃক প্রতিষ্ঠিত একটি শিক্ষা প্রতিষ্ঠান।   জীবনী  থাম্ব|২০১৯ সালে ঋষি ভ্যালিতে কেএফআই-এর রিট্রিট সেশন, সমাবেশে ভাষণ দিচ্ছেন কৃষ্ণন, সভাপতিত্বে আছেন রাধিকা হার্জবার্গার। তিনি ১৯৩৮ সালে উত্তর প্রদেশে জন্মগ্রহণ করেছিলেন, রাধিকা জয়াকর হিসাবে। তাঁর বাবা ও মা ছিলেন যথাক্রমে মনোহর জয়কর এবং পুপুল জয়াকর (জন্ম নাম মেহতা)। পুপুল একজন সাংস্কৃতিক কর্মী এবং জিদ্দু কৃষ্ণমূর্তি ও ইন্দিরা গান্ধীর জীবনীকার ছিলেন। টরন্টো বিশ্ববিদ্যালয় থেকে ডক্টরেট ডিগ্রি অর্জনের পর, রাধিকা ঋষি ভ্যালি এডুকেশন সেন্টারে ইতিহাসের প্রশিক্ষক হিসেবে যোগদান করেন। পরে তিনি প্রতিষ্ঠানের পরিচালক হন।   প্রকাশনা  রাধিকা হার্জবার্গার ভারতীয় ধ্রুপদী অধ্যয়নের অংশ হিসেবে অ্যান এসে ইন দ্য ডেভেলপমেন্ট অফ ফিফথ অ্যাণ্ড সিক্সথ সেঞ্চুরি ইণ্ডিয়ান থট নামে একটি বই প্রকাশ করেছেন।  তিনি ইণ্ডিয়ান জার্নাল অফ ফিলোসফির মতো জার্নালে প্রবন্ধও প্রকাশ করেছেন।          পুরস্কার  সাহিত্য ও শিক্ষা ক্ষেত্রে তাঁর অবদানের জন্য ভারত সরকার ২০১৩ সালে তাঁকে চতুর্থ সর্বোচ্চ বেসামরিক পুরস্কার পদ্মশ্রী প্রদান করে সম্মানিত করে।   আরও দেখুন    পুপুল জয়াকর   তথ্যসূত্র       বহিঃসংযোগ          বিষয়শ্রেণী:পদ্মশ্রী প্রাপক বিষয়শ্রেণী:ভারতীয় ভারততত্ত্ববিদ বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:উত্তরপ্রদেশের লেখিকা বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:উত্তরপ্রদেশের পণ্ডিত বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:অপর্যালোচিত অনুবাদসহ পাতা
thumb|গাছের ঢালপালা ঝড়ের সময় শর্ট সার্কিটের সৃষ্টি করতে পারে। শর্ট সার্কিট () যা কেবল শর্ট বা s/c হিসেবেও অভিহিত করা হয়ে থাকে বলতে এমন একটি তড়িত বর্তনী বুঝানো হয় যা একটি সংযোগ তারে অনিচ্ছাকৃতভাবেই অস্বাভাবিক তড়িৎ প্রবাহিত হতে দেয়, কারণ এক্ষেত্রে তড়িৎকে কোন প্রায় কোন রোধই (বা খুব কম রোধ) অতিক্রম করতে হয়। শর্ট সার্কিটের মধ্য দিয়ে অত্যধিক তড়িৎ প্রবাহিত হতে পারে ফলে তাপ বা তড়িতের ফুলকি সৃষ্টি করতে পারে।http://www.thefreedictionary.com/short+circuit শর্ট সার্কিটের বিপরীত বিষয় হল "ওপেন সার্কিট" বা খোলা বর্তনী, যেখানে বর্তনীর দুটি বিন্দুর মাধে কোন প্রকার রোধই থাকে না। সাধারনভাবে অনেকেই সত্যিকার কারণ না জেনে যে কোন ধরনের বৈদ্যুতিক ত্রুটিকে ঢালাওভাবে শর্ট সার্কিট বলে আখ্যায়িত করে থাকেন।   কার্যপ্রনালী  শর্ট সার্কিটের ক্ষেত্রে যেহেতু সংযোগবর্তনীর রোধ শূন্য বা খুব কম থাকে তাই বর্তনীর মধ্য দিয়ে অত্যধিক পরিমাণ তড়িৎ প্রবাহিত হয়ে থাকে। কারণের ওহমের সূত্রানুযায়ী I=V/R . তাই তাত্ত্বিকভাবে R এর মান যত ক্ষুদ্র হতে থাকে I এর মান তত বৃদ্ধি পেতে থাকে। R=0 হলে I এর মান অসীম হয়।অর্থাৎ তাত্ত্বিকভাবে শর্ট সার্কিটের মধ্য দিয়ে অসীম পরিমাণ তড়িৎ প্রবাহিত হয়।http://www.doityourself.com/stry/how-to-trace-a-short-circuit#.UmgLxmcfncc   ব্যবহার  বিভিন্ন বৈদ্যুতিক মেশিনের (যেমনঃ ট্রান্সফরমার) ডিজাইন, রেটিং,  ভোল্টেজ রেগুলেশন ইত্যাদি কাজের জন্য শর্ট সার্কিট পরীক্ষা করা হয়ে থাকে। এছাড়া যন্ত্রের এসবের তূল্য বর্তনী নির্নয়ের কাজেও শর্ট সার্কিট পরীক্ষার প্রয়োজন হয়ে থাকে। Short Cicuirt Currents by J. Shclabbach, Article 1.3 শর্ট সার্কিট প্রক্রিয়া ব্যবহার করে আর্ক ওয়েল্ডিং করা হয়ে থাকে।    দুর্ঘটনা  শর্ট সার্কিটের মধ্য দিয়ে অতিরিক্ত তড়িৎ প্রবাহিত হয়, এর ফলে উত্তাপ, বিদ্যুতের ফুলকি ইত্যাদি সৃষ্টি হয়। বর্তনীতে নিরাপত্তা ফিউজ, সার্কিট ব্রেকার ইতাদি না থাকলে ঐ বর্তনীতে অধিক উত্তাপের ফলে আগুন ধরে যেতে পারে। যা ঘর বাড়ি বা কারখানায় ছড়িয়ে দুর্ঘটনা ঘটাতে পারে। ঝড় বাদলের সময় গাছের ঢালপালা কিংবা উড়ন্ত পাখি বা বাদুর বৈদ্যুতিক পরিবহন বা বিতরন তারে ফেইজ শর্ট বা লাইন শর্ট করতে পারে যার কারণে প্রচন্ড শব্দ, ফুলকি বা অগ্নিকাণ্ড ঘটাতে পারে যা বিদ্যুৎ বিতরন ব্যবস্থার ক্ষতিগ্রস্ত করে।http://www.wisegeek.com/what-is-an-electrical-short.htm বাসা বাড়িতে সাধারনত নিম্নমানের তড়িৎ যন্ত্রপাতি বা ত্রুটিপূর্ন সংযোগ তার বা তারের অন্তরকের ক্ষতি ইত্যাদি বিভিন্ন কারণে শর্ট সার্কিট হয়ে থাকে। শর্ট সার্কিটের কারণে প্রায়শই ঘরবাড়িতে অগ্নিকাণ্ডের ঘটনা ঘটতে দেখা যায়।   তথ্যসূত্র   বিষয়শ্রেণী:বিদ্যুৎ বিষয়শ্রেণী:তড়িৎ প্রকৌশল বিষয়শ্রেণী:নিরাপত্তা (দুর্ঘটনা থেকে) বিষয়শ্রেণী:অগ্নি প্রতিরোধ বিষয়শ্রেণী:অগ্নি সুরক্ষা
কিলার্স অব দ্য ফ্লাওয়ার মুন () ২০২৩ সালের একটি আমেরিকান ওয়েস্টার্ন ক্রাইম ড্রামা ফিল্ম। এটি পরিচালনা করেছেন মার্টিন স্কোরসেজি। তিনি এবং এরিখ রথ দুজনে মিলে ২০১৭ সালের একই নামের একটি বইয়ের উপর ভিত্তি করে চলচ্চিত্রটির চিত্রনাট্য লিখেছেন।  চলচ্চিত্রটি ৮১তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র-সহ তিনটি বিভাগে মনোনয়ন লাভ করে।   তথ্যসূত্র   বহিঃসংযোগ    বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর অপরাধ নাট্য চলচ্চিত্র বিষয়শ্রেণী:২০২৩-এর পশ্চিমা ধারার চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:মার্কিন পশ্চিমা ধারার মহাকাব্যিক চলচ্চিত্র বিষয়শ্রেণী:মার্টিন স্কোরসেজি পরিচালিত চলচ্চিত্র বিষয়শ্রেণী:মার্টিন স্কোরসেজি প্রযোজিত চলচ্চিত্র বিষয়শ্রেণী:মার্টিন স্কোরসেজির চিত্রনাট্য সংবলিত চলচ্চিত্র বিষয়শ্রেণী:এরিক রথের চিত্রনাট্য সংবলিত চলচ্চিত্র বিষয়শ্রেণী:রবি রবার্টসন সুরারোপিত চলচ্চিত্র বিষয়শ্রেণী:অ্যাপিয়েন ওয়ে প্রডাকশন্সের চলচ্চিত্র বিষয়শ্রেণী:অ্যাপল টিভি+-এর মৌলিক চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:সত্য ঘটনা অবলম্বনে মার্কিন চলচ্চিত্র বিষয়শ্রেণী:সত্য ঘটনা অবলম্বনে অপরাধ চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:ওকলাহোমার পটভূমিতে চলচ্চিত্র বিষয়শ্রেণী:ওকলাহোমায় ধারণকৃত চলচ্চিত্র বিষয়শ্রেণী:গণহত্যা সম্পর্কে চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
মিথুন শর্মা (জন্মঃ ১১ জানুয়ারী ১৯৮৫) মিথুন নামেও পরিচিত। তিনি একজন ভারতীয় সুরকার, গায়ক এবং গীতিকার।  মিথুন ২০১৩ সালের বলিউডের প্রেম ভিত্তিক চলচ্চিত্র আশিকি ২ এর বিখ্যাত হিন্দি গান তুম হি হো সুরস্রষ্টা হিসেবে সর্বাধিক সুপরিচিত। গানটি সমালোচকদের পাশাপাশি শ্রোতাদের দ্বারা প্রশংসিত হয়েছিল এবং কয়েক সপ্তাহ ধরে বিভিন্ন ভারতীয় সংগীত নিয়ে আলোচনাভিত্তিক তালিকার শীর্ষে ছিল। মিথুন শ্রেষ্ঠ সঙ্গীত পরিচালনার জন্য ফিল্মফেয়ার পুরস্কার পেয়েছেন, এবং ২০১৪ সালে ৫৯ তম ফিল্মফেয়ার অ্যাওয়ার্ডস-এর সেরা গীতিকারের জন্য মনোনয়ন পান। তিনি ইউটিউবে সর্বাধিক স্ট্রিমড হিন্দি গান "সানাম রে" লিখেছেন এবং সুর করেছেন। ২০১৬ সালে গ্লোবাল ইন্ডিয়ান মিউজিক অ্যাকাডেমি অ্যাওয়ার্ডস এ "২০১৬ এর সর্বাধিক স্ট্রিমড গানের" স্রষ্টা হিসেবে তিনি পুরস্কার পান।  প্রাথমিক জীবন মিথুন সঙ্গীতশিল্পী পরিবারে জন্মগ্রহণ করেন। তার পিতামহ পণ্ডিত রাম প্রসাদ শর্মা হাজার হাজার শিক্ষার্থীকে সঙ্গীতজ্ঞান প্রদান করেছেন, যাদের মধ্যে অনেকেই পরবর্তীতে বিখ্যাত সংগীতশিল্পী হন।  তার পিতা নরেশ শর্মা বাদ্যযন্ত্র ব্যবস্থার একজন পেশাদার বিশেষজ্ঞ ছিলেন, প্রায় দুই শতাধিক চলচ্চিত্রের শীর্ষস্থানীয় সুরকারদের সঙ্গে  তিনি কাজ করেছেন।  মিথুন এগারো বছর বয়সে সঙ্গীত শিখতে শুরু করেন। যেহেতু তার পিতা ব্যস্ত থাকতেন, তাই তিনি তার সন্তানকে প্রশিক্ষিত জ্ঞানী লোকদের কাছে পাঠিয়েছিলেন। তার পিতা তাকে ঘনিষ্ঠভাবে তার গানের চর্চা পর্যবেক্ষণ করতেন এবং প্রায়ই তিনি মিথুনের সৃষ্টি করা সুর শুনতেন।  তথ্যসূত্র  বহিঃসংযোগ    বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় নেপথ্য গায়ক বিষয়শ্রেণী:মুম্বইয়ের সঙ্গীতজ্ঞ বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
হুসাইন আলি আল শাহাত আলি হাসান (, ; জন্ম: ২১ জুন ১৯৯২; হুসাইন আল শাহাত নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  হুসাইন ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন হুসাইন আলি আল শাহাত আলি হাসান ১৯৯২ সালের ২১শে জুন তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০১৮  ৩  ০ ২০১৯  ৩  ০ ২০২১  ১  ০ সর্বমোট  ৭  ০  তথ্যসূত্র  বহিঃসংযোগ              বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশর লিল মাক্কাসা স্পোর্টিং ক্লাবের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
হাইড পার্কটি মধ্য লন্ডনের একটি গ্রেড আই-তালিকাভুক্ত প্রধান পার্ক। এটি চারটি রয়েল পার্কের মধ্যে বৃহত্তম যা ক্যানসিংটন গার্ডেন এবং হাইড পার্কের মধ্য দিয়ে ক্যানসিংটন প্যালেসের প্রবেশ পথ থেকে বাকিংহাম প্রাসাদের প্রধান প্রবেশপথ পেরিয়ে হাইড পার্ক কর্নার এবং গ্রিন পার্ক হয়ে একটি চেইন তৈরি করে। পার্কটি সর্প এবং লম্বা পানির হ্রদ দ্বারা বিভক্ত। থাম্ব|হাইড পার্ক, লন্ডন  ১৫৩৬ সালে হেনরি অষ্টম কর্তৃক পার্কটি প্রতিষ্ঠিত হয়েছিল, যখন তিনি ওয়েস্টমিনিস্টার অ্যাবেয়ের কাছ থেকে জমি নিয়েছিলেন এবং এটি শিকারের জায়গা হিসাবে ব্যবহার করেছিলেন।১৬৩৭ সালে জনসাধারণের জন্য এটি উন্মুক্ত হয়েছিল এবং দ্রুত জনপ্রিয় হয়ে ওঠে, বিশেষত মে দিবসের প্যারেডগুলির জন্য। রানী ক্যারোলিনের নির্দেশনায় ১৮শতকের গোড়ার দিকে বড় ধরনের উন্নতি হয়েছিল। এই সময় হাইড পার্কে বেশ কয়েকটি দ্বন্দ্ব ঘটেছিল, যার প্রায় প্রতিটিতে আভিজাত্য পরিবারের সদস্যরা জড়িত। ১৮৫১ সালে এখানে গ্রেট একজিবিশন অনুষ্ঠিত হয়েছিল, যার জন্য জোসেফ প্যাকসটনের ডিজাইন করা ক্রিস্টাল প্রাসাদটি তৈরি করা হয়েছিল।  উনিশ শতক থেকে নিখরচায় বক্তৃতা এবং বিক্ষোভগুলি হাইড পার্কের মূল বৈশিষ্ট্য হয়ে দাঁড়িয়েছে। ১৮৭২ সাল থেকে স্পিকারের কর্নার মুক্ত বক্তব্য ও বিতর্কের একটি বিষয় হিসাবে প্রতিষ্ঠিত হয়েছে, যদিও চারটিস্ট, সংস্কার লীগ, ভুক্তভোগী এবং স্টপ ওয়ার কোয়ালিশন সকলেই সেখানে বিক্ষোভ করেছে। বিংশ শতাব্দীর শেষের দিকে, পার্কটি বড় আকারের ফ্রি রক মিউজিক কনসার্টের জন্য পরিচিত ছিল, যার মধ্যে গোলাপী ফ্লোয়েড, দ্য রোলিং স্টোনস এবং কুইনের মতো গ্রুপ রয়েছে। পার্কের প্রধান ইভেন্টগুলি একবিংশ শতাব্দী পর্যন্ত অব্যাহত রয়েছে, যেমন ২০০৫ সালে লাইভ ৪ এবং ২০০৭ সালের বার্ষিক হাইড পার্ক শীতকালীন ওয়ান্ডারল্যান্ড।   ভূগোল  হাইড পার্ক লন্ডনের বৃহত্তম রয়্যাল পার্ক। এটি উত্তরে বেইসওয়াটার রোড দিয়ে পূর্বদিকে পার্ক লেন দ্বারা এবং দক্ষিণে নাইটসব্রিজ দ্বারা আবদ্ধ। আরও উত্তরে প্যাডিংটন, আরও পূর্ব মেফায়ার এবং আরও দক্ষিণে বেলগ্রাভিয়া। পার্কের বাইরে দক্ষিণ-পূর্ব দিকে হাইড পার্ক কর্নার, এর বাইরে গ্রিন পার্ক, সেন্ট জেমস পার্ক এবং বাকিংহাম প্যালেস গার্ডেন। পার্কটি ১৯৮৭ সাল থেকে ঐতিহাসিক উদ্যান ও উদ্যানের নিবন্ধে গ্রেডের তালিকায় রয়েছে।  পশ্চিমে হাইড পার্ক কেনসিংটন গার্ডেনের সাথে মিশে গেছে। বিভাজক রেখাটি প্রায় আলেকজান্দ্রা গেট থেকে ভিক্টোরিয়া গেটের মধ্য দিয়ে ওয়েস্ট ক্যারিজ ড্রাইভ এবং সর্পেনটাইন ব্রিজের মধ্য দিয়ে চলে গেছে। সার্পেন্টাইন পার্ক এলাকার দক্ষিণে দিকে। ক্যানসিংটন গার্ডেন হাইড পার্ক থেকে ১৭২৮ সালে পৃথক করা হয়েছিল, যখন কুইন ক্যারোলিন তাদের ভাগ করে নিল। হাইড পার্কটি ১৪২ হেক্টর (৩৫০ একর), এবং কেনসিংটন গার্ডেনটি ১১১ হেক্টর (২৭৫ একর) জুড়ে রয়েছে, মোট আয়তন ২৫৩ হেক্টর (৬২৫ একর)।  দিনের আলোর সময় দুটি উদ্যান একে অপরের সাথে একযোগে একত্র হয়ে যায়, তবে কেনসিংটন গার্ডেন সন্ধ্যাবেলায় বন্ধ হয়ে যায় এবং হাইড পার্কটি সারা বছর ভোর ৫ টা থেকে মধ্যরাত অবধি খোলা থাকে।   নোট    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:হাইড পার্ক, লন্ডন বিষয়শ্রেণী:২০১২ গ্রীষ্মকালীন অলিম্পিকের অনুষ্ঠানস্থল বিষয়শ্রেণী:অলিম্পিক সাঁতারের অনুষ্ঠানস্থল বিষয়শ্রেণী:অলিম্পিক ট্রায়াথলন অনুষ্ঠানস্থল বিষয়শ্রেণী:পৌর সার্বজনিক উদ্যান
মুসলিম জাতি বিশ্বকে কী দিয়েছে? () মিশরীয় চিকিৎসক ও ইতিহাসবিদ রাগিব সারজানির লিখিত মুসলিম সভ্যতার ইতিহাস বিষয়ক একটি আরবি বই। এটি ২০০৯ সালে কায়রো থেকে ২ খণ্ডে প্রকাশিত হয়। এতে তথ্যমূলকভাবে ইসলামি দর্শন, ইতিহাস, সাহিত্য, বিজ্ঞানের ভিত্তি নির্মাণ ও সমাজবিদ্যায় মুসলিমদের অবদান তুলে ধরা হয়েছে। এটি ২০০৯ সালে "শ্রেষ্ঠ রচনা" ক্যাটাগরিতে মিশরের আওকাফ মন্ত্রণালয় প্রদত্ত মুবারক পুরস্কার এবং সেরা অনূদিত গ্রন্থ হিসেবে ২০১৪ সালে ইন্দোনেশিয়ার সংস্কৃতি মন্ত্রণালয়ের পুরস্কার লাভ করে। ২০২১ সালে মাকতাবাতুল হাসান থেকে বইটির বঙ্গানুবাদ প্রকাশিত হয়।   বিষয়বস্তু  লেখক প্রথমে ইসলামপূর্ব বিশ্ব ও অন্যান্য সভ্যতার চিত্র তুলে ধরেছেন। তারপর ইসলামি সভ্যতার উদ্ভব, উৎস ও বৈশিষ্ট্যাবলির ওপর আলোকপাত করেছেন। তারপর এসেছে মানবাধিকার, চিন্তা ও ধর্মের স্বাধীনতা, মুসলিম পরিবার ও সমাজের কাঠামো, ইসলামি সভ্যতার যুদ্ধকালীন আচরণ ও নৈতিকতা এবং আন্তঃরাষ্ট্রীয় সম্পর্ক বিষয়ক দালিলিক আলোচনা। তারপর তিনি ইসলামি সভ্যতায় জ্ঞানের ব্যাপকতা, জ্ঞানের ক্ষেত্রে ইসলামের দর্শন, জ্ঞানী সমাজের চিন্তার পরিবর্তন, শিক্ষাব্যবস্থা ও শিক্ষাপ্রতিষ্ঠান, গ্রন্থাগার ইত্যাদি বিষয়  তুলে ধরেছেন। জ্ঞানের পরীক্ষাভিত্তিক পদ্ধতি ও প্রায়োগিক দিকের ওপর আলোচনার পাশাপাশি তিনি বিজ্ঞানের বিভিন্ন শাখা যেমন: চিকিৎসাবিজ্ঞান, পদার্থবিজ্ঞান, আলোকবিজ্ঞান, জ্যামিতি, জ্যোতির্বিদ্যা, ভূগোল, রসায়নশাস্ত্র ওষুধবিজ্ঞান, বীজগণিত ও যন্ত্রপ্রকৌশলে মুসলিম বিজ্ঞানীদের অনন্য আবিষ্কার ও অবদান তুলে ধরেছেন। জ্ঞানের উদ্ভাবন, পৃথিবীর বিভিন্ন জাতি গোষ্ঠীর আকিদা-বিশ্বাস, স্রষ্টা-সম্পর্কিত ধারণার সংশোধন ইত্যাদির পাশাপাশি আলোকপাত করেছেন ইসলামি দর্শন, ইতিহাস, সাহিত্য ও সমাজবিদ্যার ওপর। সরকার ও রাষ্ট্রব্যবস্থায় ইসলামি সভ্যতার অবদান কী তা তথ্যপ্রমাণ দিয়ে তুলে ধরেছেন। তার লেখায় বিচারবিভাগ, প্রশাসন, স্বাস্থ্যবিভাগ, পান্থনিবাস, মুসাফিরখানা-এগুলোর উন্নতি ইসলামি সভ্যতার উৎকর্ষেরই পরিচায়ক। ইসলামি শিল্পকলা, স্থাপত্যকলা, অলংকরণশিল্প, আরবি লিপিকলা, তৈজসপত্রের নান্দনিকতা, বৈজ্ঞানিক আবিষ্কারগুলোর সৌন্দর্য, পরিবেশের সৌন্দর্য, বাগানচর্চা এগুলোর আলোচনায় ইসলামি সভ্যতার সৌন্দর্যপ্রিয়তাই ফুটে উঠেছে। ইউরোপীয় রেনেসাঁস ও সভ্যতার বিকাশে ইসলামি সভ্যতার প্রভাব ও অবদান অনস্বীকার্য।আবদুস সাত্তার আইনী কৃত বঙ্গানুবাদের ভূমিকা।  আরও দেখুন   মুসলমানদের পতনে বিশ্ব কী হারালো?  তথ্যসূত্র    বহিঃসংযোগ   মুসলিম জাতি বিশ্বকে কী দিয়েছে?''–এর আরবি সংস্করণ  বিষয়শ্রেণী:ইসলামি গ্রন্থ বিষয়শ্রেণী:ইসলামের ইতিহাস বিষয়শ্রেণী:২০০৯-এর বই বিষয়শ্রেণী:রাগিব সারজানির বই বিষয়শ্রেণী:ইতিহাস বই বিষয়শ্রেণী:আরবি ভাষার বই
140px|right|দেশি সারস দেশি সারস উড়তে সক্ষম পাখিদের মধ্যে সর্ববৃহৎ। এর উচ্চতা প্রায় ১.৮ মিটার বা ৫.৯ ফুট। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের বিচরণ, প্রায় ১৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। ১৮৫০ সালের তুলনায় এদের বর্তমান সংখ্যা ১০% থেকে ২.৫% পর্যন্ত কমে গেছে। ধূসর শরীর আর গাঢ় লাল মাথা মাথার জন্য এদের খুব সহজে এ অঞ্চলের অন্যসব সারস থেকে আলাদা করা যায়। অগভীর জলাশয় আর জলাভূমিতে এরা তৃণমূল, শল্ক, পোকামাকড়, চিংড়ি, ছোট স্তন্যপায়ী ও মাছ খুঁজে বেড়ায়। ভারতে দেশি সারস বৈবাহিক স্থায়ীত্বের প্রতীক। এরা খুবই এলাকাকাতর প্রাণী। প্রতিটি জোড়া নিজেদের জন্য একটি নির্দিষ্ট এলাকা তৈরি করে এবং সেই এলাকায় অনুপ্রবেশকারীকে সহ্য করে না। বর্ষাকাল এদের প্রজনন মৌসুম এবং এ সময়ে অগভীর পানিতে নলখাগড়া, জলজ উদ্ভিদ, ঘাস ইত্যাদি দিয়ে এরা প্রায় দুই মিটার ব্যাসবিশিষ্ট দ্বীপের মত বাসা তৈরি করে থাকে। (বাকি অংশ পড়ুন...)
থাম্ব|আরএনএ পলিমারেজ ২ আরএনএ পলিমারেজ ৫ হলো উদ্ভিদ বিশেষে নিউক্লিয়াসে প্রাপ্ত একটি মাল্টি সাবইউনিট আরএনএ পলিমারেজ এনজাইম। এটি আরএনএ পলিমারেজ ৪-এর সাথে সংযুক্তাবস্থায় ক্ষুদ্র ব্যতিচারী আরএনএ (এসআইআরএনএ) এর স্বাভাবিক কার্যাবলি ও জৈব সংশ্লেষণে প্রয়োজনীয়। পলিমারেজ ৫ এসআইআরএনএ নির্দেশিত ডিএনএ মিথাইলেশন পথের সাথে সম্পৃক্ত, যা হেটারোক্রোমাটিক নিশ্চুপীকরণের দিকে ধাবিত করে।  আরএনএ পলিমারেজ ৫ হলো ১২টি সাবইউনিটের সমন্বয়ে গঠিত প্রোটিন, যা আরএনএ পলিমারেজ ২-এর সাবইউনিটগুলোর প্যারালগ। দুইটি বৃহৎ সাবইউনিট (অনুঘটকীয় স্থান) হলো ইউকেরিওট ও ব্যাকটেরিয়াল পলিমারেজের সাযুজ্যতার সংরক্ষিত এলাকা।   তথ্যসূত্র   বিষয়শ্রেণী:আরএনএ বিষয়শ্রেণী:উৎসেচক
কিংডম ফোর্স () কানাডিয়ান একটি অ্যানিমেটেড টিভি ধারাবাহিক যা ম্যাথু ফার্নান্দেস, সিবিসি কিড জন্য নির্মাণ করেন। এটি ৭ ডিসেম্বর, ২০১৯ এ প্রথম প্রদর্শিত হয়।   কণ্ঠ    ববি নাফ - লুকা  টাইলার নাথান - জাবরী  ডোয়েন হিল - নরভিন, ডাঃ সাবের  জুলি সাইপ - দালিঃ  মার্ক এডওয়ার্ডস - টিজে, গানটার, গুস্তাভ  জেন স্পেন্স - স্প্রকেট  কেটি গ্রিফিন - লিবার্টি  রব টিঙ্কলার - কিং ক্যাট  ব্র্যাড অ্যাডামসন - প্রফেসর ডানবিত  ওয়াট হোয়াইট - হুবের  কলম শোনিকার - বুব্বা  শার্লোট টাভারেস - বেকা  খ্রিস্টান ডাল ডসো - দিয়েগো  ড্যানি স্মিথ - ম্যাক্স ভলিউম  ইথান টাভারেস - আর্টি  জেফ লুম্বি - ক্রাস্টি মিচেল, মেয়র হানিক্লা  জোসেট জর্জি - ফানবাইট  মেগান ফাহলেনবক - মিটেনস  মিচেলা মার - ডেইজি  নিকি বার্ক - এনভিয়ে  সামান্থা ওয়েইনস্টাইন - জলপি   তথ্যসূত্র    বহিঃসংযোগ        বিষয়শ্রেণী:টেলিভিশন ধারাবাহিক বিষয়শ্রেণী:টেলিভিশন অনুষ্ঠান বিষয়শ্রেণী:কার্টুন বিষয়শ্রেণী:অ্যানিমেটেড টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান
সরকারি মুস্তাফাবিয়া আলিয়া মাদ্রাসা বগুড়া জেলার একটি সরকারি ধর্মীয় শিক্ষাপ্রতিষ্ঠান। এখানে গণপ্রজাতন্ত্রী বাংলাদেশ সরকারের বাংলাদেশ মাদ্রাসা শিক্ষা বোর্ড মাদ্রাসা শিক্ষা অধিদপ্তরের আওতাভুক্ত সরকারি মাদ্রাসায় নিয়োগ বিজ্ঞপ্তি  গণপ্রজাতন্ত্রী বাংলাদেশ সরকার কারিগরি ও মাদ্রাসা শিক্ষা অধিদপ্তর থেকে ১৬ জুলাই ২০১৭ খ্রিস্টাব্দে প্রকাশিত এর অধীনস্থ আলিম এবং ইসলামি আরবি বিশ্ববিদ্যালয়ের অধীনস্থ কামিল (স্নাতকোত্তর) পর্যন্ত পাঠদান করা হয়।  ইতিহাস ১৯২৫ সালে প্রতিষ্ঠিত মাদ্রাসাটি আলেমে দ্বীন আল্লামা মুস্তাফা মাদানীর নামানুসারে নামকরণ করা হয়েছে এবং ১৯৮৬ সালে সরকারিকরণ করা হয়।  অধ্যক্ষগণ  সরকারিকরণের পূর্বে ক্রমিক  অধ্যক্ষগণের নাম  কার্যকাল ১  নিযাম উদ্দীন গজনবী  ১৯২৫ থেকে ১৯৩৬ সাল ২  মওলা বখস্‌  ১৯৩৭ থেকে ১৯৪০ সাল ৩  মোহাম্মদ আব্দুল ওয়াহাব ১৯৪১ থেকে ১৯৪৭সাল ৪  মোহাম্মদ আব্দুল রব কাসেমী  ১৯৪৮ সাল ৫  মোহাম্মদ মোজাম্মেল আলী  ১৯৪৯ সাল ৬  আবু নছর মুহাম্মদ নজীবুল্লাহ  ১৯৪৯ থেকে  ০১-০৯-১৯৮২ সাল ৭  মোহাম্মদ আলী  ০১-০৯-১৯৮২ থেকে  ১১-০৩-১৯৮৬ সাল সরকারিকরণের পর  ১  মোহাম্মদ আলী  ১২-০৩-১৯৮৬ থেকে ২৬-০৬-১৯৯০ সাল ২  আ.ন.ম. ইমামুদ্দীন  ২৬-০৬-১৯৯০ থেকে ১৪-০১-১৯৯৬ সাল  ৩  মুহাম্মাদ সা’দুল্লাহ  ১৫-০১-১৯৯৬ থেকে ০১-০৭-১৯৯৬ সাল  ৪  মোহাম্মদ মুজিবর রহমান  ০৩-০৭-১৯৯৬ থেকে ২৫-০৯-২০০০ সাল ৫  মোহাম্মদ তাজাম্মল হোসেন (ভারপ্রাপ্ত)  ২৬-০৯-২০০০ থেকে ২৮-১১-২০০১ সাল ৬  মোহাম্মাদ নূরুল ইসলাম (ভারপ্রাপ্ত)  ২৮-১১-২০০১ থেকে ২৮-১১-২০০১ সাল ৭  আবুল কালাম মোহাম্মাদ আফতাব উদ্দিন (ভারপ্রাপ্ত)  ২৮-০৮-২০০২ থেকে ২৮-১১-২০০২ সাল  ৮  মোঃ কসিমউদ্দিন (স্ববেতনে)  ২৮-১০-২০০২ থেকে ২২-১১-২০০৪ সাল  ৯  মোহাম্মাদ ইসলাম গণী  ২২-১১-২০০৪ থেকে ২১-০৭-২০০৫ সাল  ১০  এ.কে.এম ইসাহাক আলী  ২১-০৭-২০০৫ থেকে ০৫-০৮-২০০৭ সাল  ১১  সৈয়দ মাহবুবুর রহমান  ০৬-০৮-২০০৭ থেকে ২০-১১-২০০৭ সাল  ১২  শাইখ মোহাম্মাদ নজরুল ইসলাম (ভারপ্রাপ্ত)  ২৫-১১-২০০৭ থেকে ০৬-০১-২০০৮ সাল  ১৩  সৈয়দ মাহবুবুর রহমান  ০৭-০১-২০০৮ সাল  ১৪  আবুল কালাম মোহাম্মাদ আফতাব উদ্দিন  ০৭-০১-২০০৮ থেকে  ১৫  শাইখ মোহাম্মাদ নজরুল ইসলাম   ১৬  মোঃ মোখলেছুর রহমান (ভারপ্রাপ্ত)    আরও দেখুন   ঢাকা আলিয়া মাদ্রাসা  পাবনা ইসলামিয়া মাদ্রাসা  কলকাতা আলিয়া মাদ্রাসা  তথ্যসূত্র  বিষয়শ্রেণী:বগুড়া জেলার শিক্ষাপ্রতিষ্ঠান বিষয়শ্রেণী:বগুড়া জেলার আলিয়া মাদ্রাসা বিষয়শ্রেণী:১৯২৫-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কামিল মাদ্রাসা বিষয়শ্রেণী:বাংলাদেশের সরকারি মাদ্রাসা বিষয়শ্রেণী:১৯২৫-এ ভারতে প্রতিষ্ঠিত বিষয়শ্রেণী:বাংলাদেশের আলিয়া মাদ্রাসা বিষয়শ্রেণী:ইসলামি আরবি বিশ্ববিদ্যালয়ের অধিভুক্ত শিক্ষাপ্রতিষ্ঠান
থাম্ব|বিভিন্ন ধরনের ব্যক্তিত্ব ব্যক্তিত্ব (English: Personality's ) বলতে পরিবেশগত ও শারীরিক উপাদানের প্রভাবে বিকশিত চারিত্রিক উদাহরণ আচরণ,বোধ,আবেগকে বুঝায়।  মনবিজ্ঞানে ব্যক্তিত্ব হচ্ছে, কোনো একজনের মানসিক প্রক্রিয়া ও আচরণের এমন এক স্বতন্ত্র ধরন, যা কেবল তার মধ্যেই বিদ্যমান থাকবে যেটি কিনা অন্যদের কাnছ থেকে সেই ব্যক্তিকে আলাদা করবে।  পরিমাপ ব্যক্তিত্ব এমন একটা জিনিস, যা একজন মানুষ কে অন্য মানুষ থেকে আলাদা ভাবে চিহ্নিত করতে সাহায্য করে।  পরিবেশগত প্রভাব দেখা গিয়েছে ব্যক্তিত্বের উপর পরিবেশগত প্রভাব বিজ্ঞানীরা যতটা বিশ্বাস করত তার থেকে বেশি।  তথ্যসূত্র  বিষয়শ্রেণী:মনোবিজ্ঞান বিষয়শ্রেণী:মানব বিকাশ বিষয়শ্রেণী:স্বকীয় সত্তা বিষয়শ্রেণী:মনের অধিবিদ্যা বিষয়শ্রেণী:দার্শনিক ধারণা বিষয়শ্রেণী:মানব জীবনের পর্যায় বিষয়শ্রেণী:স্বকীয় সত্তার ধারণা বিষয়শ্রেণী:ব্যক্তিত্ব
থাম্ব|প্রথম মহীপাল ও পরবর্তী পাল রাজাদের আমলের মুদ্রা প্রথম মহীপাল ছিলেন পাল সাম্রাজ্যের একাদশতম সম্রাট ও পালাধিপতি দ্বিতীয় বিগ্রহপালের পুত্র। তিনি তার রাজত্বকালে পিতার হৃতরাজ্য পুনর্বিজয় করে বিলুপ্ত সাম্রাজ্যের বৃহদাংশ উদ্ধার করেছিলেন। বাংলার লোকশ্রুতিতে মহীপালের কীর্তি গৌরবান্বিত হয়ে আছে। তিনি আনুমানিক ৯৭৭ খ্রিষ্টাব্দ থেকে ১০২৭ খ্রিষ্টাব্দ পর্যন্ত রাজত্ব করেন।  কৃতিত্ব দ্বিতীয় বিগ্রহপালের রাজত্বকালে বৃহৎ পালরাজ্যের অধিকাংশ করচ্যুত হয়ে মগধাঞ্চলে কেন্দ্রীভূত হয়ে গিয়েছিল। প্রথম মহীপাল অনেক বছরের অবিরত সংগ্রামের পর হৃত উত্তরবঙ্গ ও পূর্ববঙ্গ অধিকার করে রাজ্যের অভ্যন্তরীণ শান্তিশৃঙ্খলা পুনঃস্থাপন করেন। সারনাথের অনেক জীর্ণ বৌদ্ধবিহার ও মন্দিরের সংস্কার, নতুন মন্দির-বিহারের প্রতিষ্ঠা, বুদ্ধগয়া বিহারের সংস্কার প্রভৃতি তার প্রতিষ্ঠা বাড়িয়ে দিয়েছিল।  বাংলার লোকায়ত ক্ষেত্রে "মহীপালের গীত" সম্রাট মহীপালকে স্মরণীয় করে রেখেছে। তার নামাঙ্কিত বাংলার বিভিন্ন নগর (রংপুরের মাহীগঞ্জ, বগুড়ার মহীপুর, দিনাজপুরের মাহীসন্তোষ, মুর্শিদাবাদের মহীপাল) এবং দীঘি (দিনাজপুরের মহীপালদীঘি, মুর্শিদাবাদের সাগরদীঘি) আজও তার স্মৃতি বহন করছে।  তথ্যসূত্র     বিষয়শ্রেণী:পাল রাজবংশ বিষয়শ্রেণী:বাংলার ইতিহাস বিষয়শ্রেণী:পাল রাজা
ইগোর কোয়েলিয়ো দে অলিভেইরা (; জন্ম: ২৪ নভেম্বর ১৯৯৬; ইগোর কোয়েলিয়ো নামে সুপরিচিত) হলেন একজন ব্রাজিলীয় ব্যাডমিন্টন খেলোয়াড়, যিনি মূলত ব্রাজিলের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  কোয়েলিয়ো ব্রাজিলের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  ইগোর কোয়েলিয়ো দে অলিভেইরা ১৯৯৬ সালের ২৪শে নভেম্বর তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  কোয়েলিয়ো ব্রাজিলের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।   তথ্যসূত্র    বহিঃসংযোগ      বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় পুরুষ ব্যাডমিন্টন খেলোয়াড় বিষয়শ্রেণী:ব্রাজিলের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
র‍্যান্ডি স্টেসি বুথে-উইলসন (প্রাথমিকভাবে তার মধ্যনাম দ্বারা পরিচিত)  একজন আমেরিকান মহিলা ছিলেন। তিনি ১৯৯৫ সালের ৬ ডিসেম্বর উত্তর ক্যারোলিনার অনস্লো কাউন্টির জ্যাকসনভিলে মৃত অবস্থায় আবিষ্কৃত হন, প্রথম দিকে তাঁর মৃতদেহের পরিচয় পাওয়া যাচ্ছিল না।       জীবন এবং অন্তর্ধান  বুথে-উইলসন ছিলেন একজন মার্কিন নৌ সৈনিক যিনি ১৯৮১ সালে সহকর্মী নৌ সৈনিক আর্ল উইলসনকে বিয়ে করেছিলেন। এই দম্পতির দুই ছেলে, ১৯৮৪ সালে জন্ম নেওয়া আর্ল তৃতীয় এবং ১৯৮৭ সালে জন্মানো এলিয়ট, এছাড়া এক মেয়ে লেসলি ছিল। আর্ল এবং বুথে-উইলসনের বিয়ে ১৯৯৪ সালে আরও খারাপ হতে শুরু করে এবং ১৯৯৪ সালের আগস্টমাসে মেরিন কর্পস থেকে অব্যাহতি পাওয়ার পর তাদের বিবাহ বিচ্ছেদ হয়। আর্ল  শিশু সহায়তা অর্থ প্রদান করতে দেরি করতেন। বুথে-উইলসন তার সন্তানদের নিয়ে তার জন্মস্থান নিউ ইয়র্কে চলে যান। পরিবারটি একটি অ্যাপার্টমেন্টে সহ বিভিন্ন স্থানে থাকত, যেমন বুথে-উইলসনের মায়ের বাড়ি। বুথে-উইলসন সেই সময় ম্যানহাটনের একটি জাদুঘরের নিরাপত্তা রক্ষী হিসেবে কাজ করছিলেন।  ১৯৯৪ সালের ২৮ শে অক্টোবর, বুথে-উইলসন তার সন্তানদের ছেড়ে নিউ ইয়র্কের কুইন্সে তার বোনের সাথে দেখা করতে যান, কিন্তু তিনি সেখানে পৌঁছোননি। পরে, বুথে-উইলসনের গাড়িটি একটি বিতর্কিত স্থানে পরিত্যক্ত অবস্থায় পাওয়া যাবে।  সন্তানদের প্রতি লেখা বুথে-উইলসনের কিছু চিঠি আবিষ্কৃত হয়েছিল যা ইঙ্গিত দেয় যে তিনি তাদের ছেড়ে যাওয়ার পরিকল্পনা করেছিলেন। পরে তার ক্রেডিট কার্ডগুলি তার স্বামীকে মেল করা হয়েছিল।   সন্তানদের সম্বোধন করে লেখা চিঠিগুলির ফরেনসিক বিশ্লেষণ কে লিখেছে তা নির্ধারণ করা যায়নি, যদিও সেগুলি বুথে-উইলসনের হাতের লেখার মতই ছিল।    আবিষ্কার  থাম্ব|225x225পিক্সেল| ভুক্তভোগীর মুখের পুনর্গঠন, যিনি ভুলভাবে ককেশীয় হিসাবে শ্রেণীবদ্ধ ছিলেন।  নর্থ ক্যারোলিনার জ্যাকসনভিলে একটি মাঠে মৃতদেহ পাওয়া যায়। এই দেহাবশেষ প্রায় দুই বছর আগে ফেলা বলে ধারণা করা হয়। তিনি প্রায়  থেকে র মধ্যে লম্বা ছিলেন। তার ওজন তার শরীরের অবস্থার কারণে অনুমান করা যায়নি। ভুক্তভোগীর বয়সসীমা ৩০-এর ঘরে ছিল বলে অনুমান করা হয়েছিল, যদিও ডো নেটওয়ার্ক জানিয়েছে যে বয়সসীমা ২৫ থেকে ৪০ এর মতো ছিল।  তাকে ভুলভাবে ককেশীয় বলে বিশ্বাস করা হয়েছিল।  কঙ্কালের কাছে কিছু লালচে চুল পাওয়া গিয়েছিল যা সম্ভবত তার ছিল। তার দাঁতে চিকিৎসামূলক বিভিন্ন প্রমাণ ছিল, যদিও কিছু তার মুখ থেকে বেরিয়ে এসেছিল। তার শরীরের পরীক্ষায় ইঙ্গিত ছিল যে তার পাঁজর বিভক্ত ছিল। নাইকি জুতা, সোনার গহনা, হুপ কানের দুল, লাল, কালো এবং হলুদ পোশাক, একটি হোটেলের চাবি এবং নিউ ইয়র্কথেকে সাবওয়ে টোকেনের মতো আইটেমগুলিও ঘটনাস্থলে উপস্থিত ছিল।  তার হাড়ে খারাপ কোনও কিছুর প্রমাণ পাওয়া যায়নি, যদিও মনে করা হয় যে তাকে হত্যা করা হয়েছিল।     তথ্যসূত্র   বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:মার্কিন যুক্তরাষ্ট্রের অমীমাংসিত খুন বিষয়শ্রেণী:নারীর প্রতি সহিংসতার ঘটনা বিষয়শ্রেণী:নিউ ইয়র্ক শহরের নিখোঁজ ব্যক্তি বিষয়শ্রেণী:খুনের শিকার নারী